EZ AZ EPIZÓD A KORONAVÍRUS-JÁRVÁNY IDEJÉN KÉSZÜLT
A NEW YORK ÁLLAMI BÜNTETÉS-VÉGREHAJTÁSI INTÉZET
KÖTELEZTE A FOGVATARTOTTAKAT A MASZKVISELÉSRE
2009. JANUÁR 30-ÁN
TIMOTHY GORDON TAXISOFŐRT MEGÖLTÉK EGY FEGYVERES RABLÁS SORÁN
A NEW YORK ÁLLAMBELI SYRACUSE-BAN
CHUCKY PHILLIPS BŰNÖSNEK VALLOTTA MAGÁT,
BÜNTETÉSÉT 20 ÉVBEN MINIMALIZÁLTÁK
Vállaltam a felelősséget.
Semmivel sem tudom visszaadni az életét.
Csúnyán elcsesztem,
és most viselem a következményeket.
EDUARDO TRINIDADOT IS ELÍTÉLTÉK A GYILKOSSÁGBAN VALÓ RÉSZVÉTELÉRT,
ANNAK ELLENÉRE, HOGY Ő NEM ADOTT LE LÖVÉST
Már több mint egy évtizede vagyok börtönben.
Nincs ez így jól. Ez nem oké.
TRINIDAD BÜNTETÉSÉT 40 ÉVBEN MINIMALIZÁLTÁK
EZ KÉTSZER ANNYI, MINT A LÖVÉST LEADÓÉ
Itt én is áldozat voltam.
És nem tehetek semmit.
Esélyt sem adtak, hogy megvédjem magam.
EZ A 10B1436-OS ÉS 10B1437-ES ELÍTÉLTEK TÖRTÉNETE
A NETFLIX SOROZATA
KOCKÁZAT
FEJBE LŐTTÉK A TAXISOFŐRT
A RENDŐRSÉG SZERINT A TAXIS SÉRÜLTEN BALESETEZETT
Ez egy felettébb szövevényes ügy.
Három vádlottunk volt, akik története
folyamatosan változott.
Eleinte mind azt állították, hogy nem tudnak semmit az incidensről,
sem a taxizásról.
Úgy kerülték az igazságot, mint a pestist.
PHILLIPS, TRINIDAD ÉS DEJESUS MIND TIMOTHY GORDON TAXIJÁBAN UTAZTAK
A GYILKOSSÁG IDŐPONTJÁBAN
SULLIVAN FEGYHÁZ FALLSBERG, NEM YORK
Chucky Phillips vagyok,
és minimum 20 évre ítéltek előre meg nem fontolt gyilkosságért.
Syracuse-ban születtem, New York államban.
Végigsportoltam a gyerekkoromat. A középsuliban élsportoló voltam.
Csapatkapitány voltam minden sportban, amit csak űztem.
Az NFL-ről és az MLB-ről álmodoztam.
Az volt az álmom, hogy egyszer profi sportoló leszek.
A gimiben kezdődtek a zűrök.
Az egyetem első éve alatt
rossz társaságba keveredtem.
Órák után az utcán lógtam.
Hajtottam a csajokat. Volt egy olyan időszakom is,
amikor drogdílerkedtem.
Tini baromságokat műveltem.
Eduardóval úgy…
2007 környékén ismerkedtem meg.
A húgommal járt, így lettünk haverok.
Rendben.
Eduardo Trinidad vagyok,
és minimum 40 évre ítéltek gyilkosságért.
Puerto Ricóban születtem, és ott is nevelkedtem.
Mivel anyám meghalt, egy nevelőotthonban nőttem fel.
Apám sosem volt jelen az életemben.
Mindig is nagyon csendes voltam.
És bátortalan.
De…
egyáltalán nem voltam rossz ember.
VEGYESBOLT
TRINIDAD 15 ÉVES KORÁBAN A NEW YORK ÁLLAMI UTICÁBA KÖLTÖZÖTT
Egy jobb élet reményében költöztem az USA-ba.
ISTEN SZERET TÉGED
Az építőiparban dolgoztam szerelőként.
Értek a vízvezeték- és a villanyszereléshez is.
Kis MacGyver volt a becenevem.
Egy kicsit mindenhez értettem.
A GYILKOSSÁG ESTÉJÉN
TRINIDAD EXBARÁTNŐJE SZÜLNI KÉSZÜLT SYRACUSE-BAN
Azért mentem oda, mert aznap este született a fiam.
Valahogy 23:00 után,
de inkább éjfél környékén értem Syracuse-ba.
A kórházi látogatási idő véget ért, így nem mehettem oda.
Hát elmentem Chuckyval egy buliba.
És ott ismertem meg
a másik srácot, DeJesust.
DENNY DEJESUS NEM KÍVÁNT SZEREPELNI A MŰSORBAN
Szerintem maximum 10-12-en lehettünk a buliban.
Én csak jól akartam érezni magam, mert boldog voltam.
Alig vártam a fiam érkezését,
és meg akartam ünnepelni.
Sokat ittunk, kevertünk a töményet,
a sört, a különböző tablettákat,
mint az ecstasy vagy a Xanax. Fű is volt ott.
Keményen szétcsúsztunk.
Az egyik srácnál volt egy pisztoly, ami…
körbe-körbe járt a buliban, mindenki meg akarta fogni.
Mindenki kíváncsi volt rá.
A pisztoly… Nem tudom, hogy kié volt.
Én is megfogtam.
Kimentem,
lőni akartam vele, de nem sült el.
Utána nem tudom, kihez került.
A lakás tulaja begurult, és mindenkit kirúgott.
HAJNALI 3:00-KOR TRINIDAD, PHILLIPS ÉS DEJESUS TAXIT HÍVOTT,
HOGY PHILLIPSHEZ MENJENEK
Én az anyósülés mögött ültem,
DeJesus középen, Chucky Phillips pedig a sofőr mögött.
Mindenki hallgatott.
Csak én beszéltem. Telefonáltam
a gyerekem kórházban lévő anyjával.
Amikor beérünk a városba, valaki azt mondta: „Itt jobbra.”
Lefordulunk a főútról.
De nem az én utcámba.
Azt gondoltam, biztos azért, mert elfutunk.
Mármint hogy nem fizetünk a taxizásért, csak simán elfutunk.
Ahogy a fiatal hülye gyerekek szokták.
Hallottam, hogy a kocsi lelassít.
Nem tudtam, hogy a fegyver is ott van.
Egyszer csak Denny elővette a fegyvert, és a taxisra fogta.
Gondoltam, ki akarja rabolni.
A sofőr megragadta a fegyvert,
és dulakodni kezdtek.
Nem tudom, miért, de megfogtam,
és kirántottam a kezéből.
Aztán pedig… lelőttem.
TIMOTHY GORDONT FEJLÖVÉS ÉRTE
Épp kinyitottam az ajtót, amikor dörrenést hallottam.
Kipattantam a kocsiból, és berohantam a házak közé.
Aztán visszamentem, hogy megkeressem a srácokat,
és a taxisofőr már nem volt ott.
Eltűnt a kocsival együtt.
Így azt hittem, minden oké, és visszamentem a házba.
Felmentem a dombra, a házhoz, a többiek addigra már ott vártak.
Reggel mindnyájunkat letartóztatták.
Utána pedig börtönbe vittek minket.
NEW YORK ÁLLAM NEM FOGADJA EL
SEM PHILLIPS, SEM TRINIDAD BESZÁMOLÓJÁT
A SAROKIG TILOS MEGÁLLNI MEGÁLLNI TILOS
Ted Kiefer vagyok.
Én voltam az egyik nyomozó a Timothy Gordon-gyilkosság ügyében.
Úgy vélem, ez az ügy egyszerű nem fizetésből
rablássá,
majd végül gyilkossággá vált.
A SÉRÜLÉSEI ELLENÉRE
TIMOTHY GORDON KÉPES VOLT ELHAJTANI AZ INCIDENS HELYSZÍNÉRŐL
Miután meglőtték,
Mr. Gordon még nagyjából másfél kilométert vezetett.
Úgy hiszem, súlyos sokkhatás alatt állt
a fejét ért trauma miatt,
hisz közelről meglőtték.
Minket oda riasztottak, ahol végül kikötött.
A gépjárműbaleset helyszínéhez.
SUMMIT SUGÁRÚT
Mr. Gordon ebbe az irányba jött, felénk.
Amikor a kereszteződéshez ért, nem tudott megállni a stoptáblánál,
jobbra vagy balra kanyarodni.
Így nagy sebességgel áthaladt ezen az utcán,
rá erre a felhajtóra, és az itt parkoló járműnek ütközött.
Borzalmas, szörnyű baleset volt.
És az előidézője egy ostoba bűncselekmény volt.
SÁRGA TAXI
TIMOTHY GORDON MÁSNAP ELHUNYT A KÓRHÁZBAN
29 ÉVES VOLT
Timmy Gordon a megélhetéséért dolgozott.
A viteldíj nem lehetett több 20 dollárnál.
Elképesztően értelmetlen volt ez az egész.
Hogy a hazaút ezen a hűvös éjszakán
ennek az embernek, aki dolgozott,
és nem aludt, mint mindenki más,
az életébe került…
kevesebb mint 20 dollár miatt.
Ez felkavarja az embert.
AZ ÜGYÖN DOLGOZÓ NYOMOZÓK A TAXITÁRSASÁGTÓL ÉRTESÜLTEK
GORDON UTOLSÓ UTASAIRÓL
KÖNYVTÁR
PHILLIPSET, TRINIDADOT ÉS DEJESUST AZONOSÍTOTTÁK,
ÉS KIHALLGATÁS CÉLJÁBÓL A RENDŐRSÉGRE VITTÉK ŐKET
Amikor először megpillantottam a három vádlottat,
azt gondoltam, hogy ezek csak kisfiúk.
Legjobb esetben is fiatalemberek.
Hihetetlenül fiatalnak tűntek.
A RENDŐRSÉG ÁTKUTATTA PHILLIPS OTTHONÁT,
MELY TELE VOLT BANDAGRAFFITIVEL
TÁPLÁLÉKLÁNC! CHUCKY KIRÁLY
Mr. Trinidadot már ismerte a bandaellenes akciócsoportunk.
Aktájuk volt róla.
A becenevén, azaz Ba Laként ismerték.
Trinidad beismerte, hogy Chucky Phillipsszel
aktív tagjai voltak a Latin Kings nevű bandának.
A HÁZKUTATÁS SORÁN A GYILKOS FEGYVER PHILLIPS RUHÁJÁBÓL KERÜLT ELŐ
DEJESUS AZT VALLOTTA, HOGY Ő ADTA A FEGYVERT PHILLIPSNEK,
AKI AZTÁN LELŐTTE TIMOTHY GORDONT
EZZEL SZEMBEN PHILLIPS ÉS TRINIDAD DEJESUST VÁDOLTÁK A GYILKOSSÁGGAL
Eduardo Trinidad mindenért Denny DeJesust okolta.
Chucky Phillips ugyanígy tett.
Így ketten is
mindenért Denny DeJesust okolták.
Az döbbentet meg minket a leginkább,
hogy a három úgynevezett barát közül
ketten hajlandóak voltak mindent ráfogni a harmadikra,
hogy mentsék magukat.
Nem kell rendőrnek lenni ahhoz, hogy ez kiverje a biztosítékot.
Hogy feláldozták volna valaki más életét.
BÁR TAGADTA, HOGY KÖZE LETT VOLNA A FEGYVER ELSÜTÉSÉHEZ,
TRINIDAD BEISMERTE, HOGY KI AKARTA RABOLNI TIMOTHY GORDONT
Trinidad állítása szerint ő csupán nem akart fizetni,
ám egyszer csak, miközben menekült,
Chucky szólt neki, hogy térjen vissza a helyszínre.
Tovább futhatott volna, hisz már nem volt a taxiban.
Futhatott volna. De nem tette.
Megfordult, visszament a taxihoz, és állítása szerint
segíteni akart átkutatni a sofőr zsebeit.
Ám túl sok vér fogadta az áldozaton és a helyszínen.
Tehát Mr. Trinidad azon állítását, miszerint ő csupán passzív résztvevő volt,
a saját vallomásában cáfolta.
A TÖRVÉNYSZÉKI ELEMZÉS KÉSŐBB KIMUTATTA TIMOTHY GORDON VÉRÉT
TRINIDAD RUHÁJÁN
LABORATÓRIUMI ELEMZÉS TÖRVÉNYSZÉKI BIOLÓGIAI/DNS-SZEKCIÓ
BŐRKABÁT
A kabát jobb oldali zsebén talált DNS
Timothy Gordontól származik.
A RENDŐRSÉG NYOMOZÁSÁT KÖVETŐEN
CHUCKY PHILLIPSET TIMOTHY GORDON MEGGYILKOLÁSÁVAL VÁDOLTÁK,
EDUARDO TRINIDADOT PEDIG GYILKOSSÁGBAN VALÓ BŰNRÉSZESSÉGGEL
A gyilkosságban való bűnrészesség tipikus példája a bankrablás.
Tegyük fel, hogy többen úgy döntenek, kirabolnak egy bankot!
Egyikük odakint marad, hogy ő őrködjön.
KERÜLETI ÜGYÉSZ
A többiek bemennek.
Elsütik a fegyvert, meggyilkolva egy ártatlan biztonsági őrt.
Mindhárman felelősségre vonhatók,
mert közös szándékukban állt kirabolni a bankot.
Így minden résztvevő felelősségre vonható
a bűncselekmény során bekövetkező halálesetért.
Kerry Buske vagyok. Én voltam az egyik helyettes államügyész,
aki a New York állam kontra Chucky Pillips,
Denny DeJesus és Eduardo Trinidad-ügyön dolgozott.
NEW YORK ÁLLAM VÁDALKUT AJÁNLOTT
PHILLIPSNEK ÉS TRINIDADNAK IS A BŰNÖSSÉG BEISMERÉSÉÉRT CSERÉBE
A vádalku ügyeket old meg.
Ez az ügyészség számára azt jelenti,
hogy nem kell minden egyes esetben bevonni az áldozatot, a családját, a tanúkat,
így spórolni tud az erőforrásaival.
Az állam a bűnösség beismeréséért cserébe
gyakran ajánlja fel a büntetés időtartamának csökkentését,
vagy a vádak enyhítését.
PHILIPS MÁR A TÁRGYALÁS ELŐTT TÖBB NAPPAL VÁDALKUT KÖTÖTT
Chucky Phillips bocsánatot kért.
Bizonyos fokú bűntudatot és megbánást tanúsított szörnyű tettéért.
És ez szerintem ez tükröződik a minimum 20 évre szóló büntetésében.
7- ES SZÁMÚ TÁRGY BŐRKABÁT
AZ ELLENE SZÓLÓ BIZONYÍTÉK ELLENÉRE
TRINIDAD ELUTASÍTOTTA A VÁDALKU LEHETŐSÉGÉT
Nagyon meglepett, hogy Eduardo nem próbált semmit kialkudni.
Talán nem tetszett neki az ajánlatunk,
de nem is próbált alkudozni velünk.
Még a tárgyalás reggelén, az esküdtek kiválasztásakor is azt hittem,
alkut fog kötni, hisz az áldozat vére ott volt a kabátján,
és azt mondta, átkutatta az sofőr zsebeit.
Egyértelműen értésére adták, milyen következményekkel járhat,
ha az esküdtszék bűnösnek találja.
Ő döntött úgy, hogy nem fogadja el a vádalkut,
és bíróság elé viszi az ügyet. Ez jogában állt.
Az állam feladata, hogy bizonyítsa a vádlott bűnösségét.
Ezzel minket bíztak meg. És megtettük.
Mindhárom vádpontban bűnösnek találták, és egy megyei bíró szabta ki a büntetést.
Miért vallottam magam ártatlannak, és nem kötöttem vádalkut?
Mert nem akartam hagyni,
hogy kimondassák velem, hogy bűnös vagyok valamiben,
amit el sem követtem.
Nem együtt követtük el ezt, tudják?
Senki sem állította azt, hogy én húztam meg a ravaszt.
Senki.
Nem döbbentett meg, amikor bűnösnek nyilvánítottak.
Eleinte nem hittem el.
Egyszerűen nem tudtam elhinni.
Már így is egy évtizedet vettek el tőlem és a gyerekeimtől,
ők időközben felnőttek.
És én nem lehettem ott.
Nincs ez így jól.
Mélységesen sajnálom Timothy Gordon családját és barátait.
A felvétel során egyszer sem került említésre,
nem hangzott el, hogy őt ártatlanul…
Hogy egy ártatlan férfi életét brutálisan kioltották.
Nincs ínyére a gyilkosságban való bűnrészesség vádja.
Nem tetszik neki, hogy felelősségre vonták
annak ellenére, hogy nem ő lőtt.
És haragszik a jogrendszerre, amely keretein belül az eljárás zajlott.
A saját gyermekeit említi.
Timothy Gordonnak már sosem lehet gyermeke,
ő sosem telefonálhat haza nekik.
Szóval véleményem szerint
ez lényegében ugyanaz az a Ba La, aki felállt az ítélethirdetésnél,
miután az esküdtszék bűnösnek találta,
és azt mondta, a végsőkig küzdeni fog ez ellen az igazságtalanság ellen.
Most is ezt teszi.
Ez a tárgyaláson bemutatott bizonyítékok,
valamint egy kioltott emberi élet teljes semmibevétele.
A mai napig próbálok rájönni…
Miért?
De nem tudom a választ.
Nem voltam megfelelő tudatállapotban.
Nehéz magyarázattal szolgálni, mert
szerintem az alkohol és a tabletták keverése okozta ezt.
Ez volt életem legnagyobb hibája. Mindennap kattogok rajta.
Nemcsak kioltottam egy életet, hanem a sajátomat is tönkretettem.
A fegyver Trinidadé volt. Uticából hozta.
Ő ilyen életet élt.
Nem tudom, hogy az önvédelemhez,
vagy csak az életmódja miatt volt rá szüksége.
Én vállaltam a felelősséget.
Én letudtam a részem. Bűnösnek vallottam magam. Ez nem gyakori.
Úgy éreztem, így helyes, tudják?
Őszintén sajnálom az érintetteket, az elhunytat…
a másik két vádlottat.
Trinidad büntetésétől padlót fogtam, mert a tárgyalás miatt 40 évet kapott.
Nem fér a fejembe,
hogy én bűnösnek vallottam magam, ő pedig bíróság elé állt,
és hosszabb büntetést kapott ugyanazért.
Ettől úgy érzem, hogy jól tettem, hogy a vádalkut választottam,
mert én is minimum 40 évet kaptam volna. Ebben teljesen biztos vagyok.
SZÁMÍTANAK A FEKETE ÉLETEK
AZ ÜGY HARMADIK VÁDLOTTJÁT, DENNY DEJESUST
CHRISTINE COOK ÜGYVÉDNŐ KÉPVISELTE
DEJESUS BEISMERTE, HOGY MEGFOGTA A FEGYVERT A BULIN
A VÁDALKUNAK KÖSZÖNHETŐEN 13 ÉV BÖRTÖNBÜNTETÉSRE ÍTÉLTÉK
Denny következetesen azt állította,
hogy nem tudott arról, hogy bárki is lövöldözni fog.
Fogalma sem volt róla, hogy el fogják sütni a fegyvert,
amivel a buliban szórakoztak.
DEJESUST 2021-BEN, TÍZÉVNYI BÖRTÖN UTÁN SZABADLÁBRA HELYEZTÉK
Úgy vélem, Denny DeJesus fizetett meg azért,
amit Chucky Phillips és Eduardo Trinidad követett el.
Azonban az a tény, hogy Eduardo Trinidad minimum 40 évet fog börtönben tölteni,
míg a gyilkos lövést leadó minimum 20-at,
rávilágít a büntető igazságügyi rendszer óriási igazságtalanságaira.
Nem azt mondom, hogy Trinidad ártatlan.
Azt mondom, hogy a büntetése rendkívül aránytalan.
Az a tény, hogy bűnös, nem indokolta
a kétszeres büntetést.
Az embereket megbüntetik, amiért élnek a tárgyaláshoz való jogukkal.
Számomra kiemelten fontos az igazságosság és a méltányosság,
és a vádalku intézménye szembemegy ezzel.
Ha valakit vád alá helyeznek az Egyesült Államokban,
joga van az esküdtszék előtt zajló tisztességes tárgyalásához.
JAMES C. TORMEY BÜNTETŐBÍRÓSÁG
És ha kényszerítik őket, hogy bűnösnek vallják magukat,
mivel sokkal súlyosabb büntetést kapnak,
ha a tárgyaláson bűnösnek találják őket,
mint akkor, ha bűnösnek vallják magukat,
az alkotmányellenes.
Úgy vélem, ha Trinidad és Chucky Phillips egyforma büntetést kap,
az teljességgel helytálló lett volna.
Természetes, hogy a vádalku miatt várható volt némi eltérés,
na de… kétszer olyan hosszú büntetés?
Ez az ügy egyenesen azt kiáltja…
„Méltánytalan… igazságtalan ítélet.”
Bill Walsh vagyok.
Tizenegy évig bíráskodtam az Onondaga megyei bíróságon.
WALSH BÍRÓ HAGYTA JÓVÁ PHILLIPS VÁDALKUJÁT,
ÉS Ő VEZETTE A TÁRGYALÁST, ÉS HOZOTT ÍTÉLETET TRINIDAD ESETÉBEN
Emlékeim szerint Eduardo Trinidad eléggé zárkózott volt a tárgyalás során.
Nem emlékszem, mennyire működött együtt az ügyvédjével,
de határozottan az volt az érzésem,
hogy ahogy az írek mondanák, ő egy kemény fickó.
Azt vontam le a tárgyalásból,
hogy milyen rideg és értelmetlen volt maga a bűncselekmény.
Nem kellett volna így lennie.
Elvehették volna a pénzt, és elmenekülhettek volna. De nem így lett.
Mr. Gordon felvette őket,
elvitte őket oda, ahová akarták, mindent megtett,
cserébe pedig hátulról fejbe lőtték, ami teljes nonszensz.
Ha Mr. Trinidad bűnösnek vallja magát,
minden valószínűség szerint enyhébb büntetést kap,
mert ha így tesz, azzal lezárult volna az ügy.
A másik két vádlott már bűnösnek vallotta magát,
és ha ő is így tesz, a család számára véget ér az ügy.
Nem kellett volna újra átélniük az egészet.
És szerintem ez rengeteget ártott a családnak.
Szívszorító volt látni a gyötrelmet az arcukon.
És úgy éreztem, hogy megkímélhette volna őket ettől,
de ő nem így tett.
Jogosan kapta a kiszabható legszigorúbb büntetést.
A gyilkossági vád esetén a maximális,
minimum 25 évig tartó szabadságvesztésre ítéltem.
Az illegális fegyvertartási vád esetén 15 éves büntetést kapott.
Éltem a lehetőséggel, hogy halmazati büntetést szabjak ki.
Így… végül… jókora büntetést kapott.
Mindig arra törekedtem, hogy megfelelő döntést hozzak
a tárgyaláson hallottak alapján.
Ha valaki kockáztat, és az nem jön be, annak bizony meg kell fizetnie az árát.
Chucky minimum 20 évet kapott, én pedig minimum 40-et.
Szerintem ez nem igazságos.
Tönkretették az életem.
Pedig akár élvezhettem is volna a gyerekeimmel.
Megpróbáltam volna megadni nekik, ami nekem sosem volt…
Egy családot.
Megpróbáltam volna megadni ezt nekik, megszakítani ezt a kört,
jobb életet teremtve magamnak
és a családunknak.
Leghamarabb 2047-ben helyezhetnek szabadlábra.
Azt hiszem, akkor 70 év körül leszek.
Egy egész életem kuka.
Annyi idősen már mindennek lőttek. Mégis mit tehetnék?
Érdekes volt hallani a gondolatait.
Azt hiszem, most először hallottam őt,
de…
nagy valószínűséggel
hasonlóan nyilatkozna minden általam elítélt vádlott,
aki börtönbe került, miután az esküdtszék bűnösnek találta.
Ragaszkodik az ártatlanságához,
és ez nem igazán lep meg,
viszont Mr. Trinidad kívánt bíróság elé állni,
ahol az esküdtek bűnösnek találták, és ennek megfelelő ítélet született.
Teljességgel megérdemli, hogy ott legyen, ahol most van.
Az a lövés sosem dördül el,
ha Mr. Trinidad nem adja Mr. Philipsnek a fegyvert.
A hozzájárulása nélkül nem történik gyilkosság.
Egyikük ellen sem emelnek vádat gyilkosságért.
Egy egyszerű rablás lett volna.
De ő úgy döntött,
segédkezik Mr. Phillipsnek kioltani egy másik ember életét,
és ő is épp olyan bűnös, mint a társa, aki lőtt.
Ma is teljességgel egyetértek az ítéletemmel.
AZ INTERJÚJA UTÁN NÉGY HÓNAPPAL
EDUARDO TRINIDAD BELEEGYEZETT, HOGY TOVÁBBI KÉRDÉSEKRE VÁLASZOLJON
Úgy döntöttem, harcolok a jogaimért.
Szerintem ez mindenkinek jogában áll.
Ez a rendszer hibás.
És mindig a hozzám hasonlókkal teszik ezt.
Mindig. Állandóan.
Ezt muszáj kimondani.
Visszament a taxihoz, és állítása szerint
segíteni akart átkutatni a sofőr zsebeit.
Ám túl sok vér fogadta az áldozaton és a helyszínen.
Egyáltalán nem a zsebeit akartam átkutatni.
Nagyon aggódtam a történtek miatt.
Visszafutottam a helyszínre.
Azt gondoltam, ha nincs ott senki, akkor majd én segítek rajta.
De addigra elment. Hát azt hittem, minden oké.
Azt hittem, nem történt szörnyűség…
Aztán megláttam a híreket.
Ekkor tört meg igazán a szívem.
A fegyver Trinidadé volt. Uticából hozta.
Ő ilyen életet élt.
Nem tudom, hogy az önvédelemhez,
vagy csak az életmódja miatt volt rá szüksége.
Tényleg Uticából jöttem.
De a fegyvert nem én hoztam, az már ott volt.
Ahhoz nem volt semmi közöm.
Trinidad büntetésétől padlót fogtam, mert a tárgyalás miatt 40 évet kapott.
Ez is azt mutatja, milyen igazságtalan az igazságszolgáltatás.
Ez egyáltalán nem volt igazságos.
Az újszülött fiamhoz jöttem.
Az újszülött fiamhoz.
De nem láthattam.
Nézzék…
Tudom, hogy sokan azt hiszik majd, hogy hazudtam,
vagy akármi, de…
én csak meg akartam ünnepelni a fiam érkezését, a kezembe akartam fogni.
Hogy olyasmit tegyek, amit apám sosem tett.
És…
Azt hiszem, engem…
Nem volt rá lehetőségem. Nem voltam elég szerencsés.
Már tíz év odaveszett az életemből emiatt.
Ez tényleg igazságos lenne?
TIMOTHY GORDON CSALÁDJA NEM KÍVÁNT SZEREPELNI A MŰSORBAN
A feliratot fordította: Tóth Norbert